Абулҳасан Алии Воҳидӣ

Воҳидӣ () Абулҳасан Алӣ ибни Аҳмади Маттавӣ; ? — 1076, Нишопур) — забоншинос, муҳаддис, фақеҳ ва муфассири Қуръон.

Дар риштаҳои тафсир, сира, наҳву сарф ва ғ. осори зиёди илмӣ таълиф намудааст. Дар маъхазҳои библиографӣ аз тафсирҳои сегонаи Воҳидӣ («ал-Басит», «ал-Васит» ва «ал-Ваҷиз»), маъруф ба «Тафсири Воҳидӣ», китобҳои «Асбобу-н-нузул» (дар улуми қуръонӣ), «ад-Даавот ва-л-маҳсул», «Тафсиру-н-Набӣ», «ал-Мағозӣ», «Шарҳу Девони Мутанаббӣ» (чопи Берлин, соли 1858), «ал-Эъроб фи-л-иғроб» (дар риштаи наҳви забони арабӣ), «Нафйу-т-таҳриф ани-л-Қуръони-ш-шариф», «ат-Таҳбир фӣ шарҳи-л-асмои-л-ҳусно», «Асмоу-н-Набӣ» ва «ал-Васит фи-л-амсол» ёд шудааст.

 Эзоҳ 

 Адабиёт 
 عمر فروخ. تأريخ الادب العربي. المجلد الثالث. بيروت، 1981؛
 عمر رضا كحالة. معجم المؤلفين. المجلد الثانی. بيروت، 1993؛
 الواحدي. اسباب نزول القرآن. بيروت، 1991؛
 ياقوت الحموي، معجم الادباء. ارشاد الاريب الي معرفة الاديب. المجلد الرابع. بيروت، 1993.

 Сарчашма